Hisfory of Moikcha. 125 



pololi o lakou, nolaila lakou i maiiao ai e kipa ma o Kiipoliilii la. A e like me ka kana 

 ana i na makiiahine, pela no kana liana ana i kona kupunakane. A loaa mai la ka ai 

 ia lakou. la hiki ana o lakou i Moaulanuiakeaiki, ike aku la o Kila ia Lanikelia e ku ana 

 i Moaulanuiakeanui, he hale nui no Moikeha, oia hoi kona halealii. A pau ko Kila ma 

 manawa malaila, holo aku la lakou a hiki i Moaulanuiakeanui. A pae aku la na waa i 

 uka, hele aku la o Kila laua me Kamahualele e ike ia Luukia. Ia Kila i hiki aku ai, 

 kahea aku la oia: "Welina hoi ia oe e Luukia." 



Luukia. "Owai oe?" "Owau nei o Kila i uka, o Kila i kai, o Kila-pa-Wahine- 

 ikanialanai, o kama wan a Moikeha." 



Luukia. "Ke oia la no ka o Moikeha?" "Ke oia la no." 



Luukia. "Ka walea ana?" 



Kila. "I walea ia Kauai i ka la hiki ae a po iho, i keekee a ka naln o Makaiwa, 

 i ke kahuli mai a ke kalukalu o Puna, o ka waihalau o Wailua, noho ia Kauai a 

 make ia Kauai." 



Luukia. "Heaha ka huakai a ke alii i kiki mai ai?" "He huakai imi alii." 



Luukia. "Imi i ke alii owai?" "O Laamaikahiki." 



Luukia. "Aia ko kaikuaana la i loko o kuahiwi o Kapaahu, ua hunaia, aole 

 makou i ike aku ia ia." 



A pau keia mau kamailio ana a Kila me Luukia, hoi aku la i Lanikeha, i ka hale 

 i oleloia no Moikeha; ko Moaulanuiakea halealii. A mahope iho, hele aku la o Kama- 

 hualele me Kila ma kahi i huna ia ai o Laamaikahiki, aka, aole nae i loaa ia manawa. 

 A nui na la o ka imi ana no Laamaikahiki, aole he loaa iki. A hoomaha iho la o Kila 

 i ka hull ana ia Laamaikahiki, a i ka la mamua o na po kapii, olelo aku la o Kila ia 

 Kamahualele: "E hoomakaiikau aku oe i na waa, a hoi aku kakou, no ka mea, ua paii 

 ka manao e imi aku i ke alii, e pono ke hoi a hai aku ia Moikeha i ka nele. Malia 

 paha o hoouna hou mai oia i mau mea e ae." 



E like me ka manao o Kila, pela no ka Kamahualele hooko ana, aka, he mea 

 makemake ole nae ia i ko Kamahualele manao. A no ia mea, kii aku la o Kamahualele 

 ia Kukelepolani, he luahine kilokilo, he kahuna a Olopana, a laweia mai la i mua o 

 Kila. Olelo aku la o Kamahualele ia ia: "Alia kana e hoi; e pono ia kaua ke kali 

 ae i ka loaa o ke alii i ka luahine, he kahuna keia a Olopana, malia paha, u hiki ia ia 

 nei ke kuhikuhi mai i kahi i noho ai ko kaikuaana." 



Olioli iho la o Kila i keia olelo, a he mea malihini loa no hoi ia ia Kila. Aka, 

 ninau aku nae o Kila, ia Kamahualele, me ka i aku: "Heaha ia mea he kahuna? A 

 pehea kana hana?" A no keia olelo a Kila, kuhikuhi pono aku la o Kamahualele i ke 

 ano o ke kahuna a me kana oihana. A no ia kuhikuhi pono ana a Kamahualele pela, 

 alalia, koi aku la o Kila e liana mai i kana oihana i ike aku ai o Kila ia Laamaikahiki. 



